Աննի Շմիդտ

Աննի Շմիդտ  (նիդերլանդերեն՝ Anna Maria Geertruida Schmidt, մայիսի 20, 1911(1911-05-20)[…], Կապելե, Զեյլանդ, Նիդերլանդներ - մայիսի 21, 1995(1995-05-21)[…], Ամստերդամ, Նիդերլանդներ), հոլանդացի կին գրող, ով առաջինն է արժանացել Նիդերլանդների պետական մրցանակի՝ մանուկների ու պատանիների համար գրած լավագույն գրքի համար (1964 թ.): Նրան շնորհվել է նաև Հ. Ք. Անդերսենի անվան ոսկե մեդալ (1988 թ.): Հայրենի Հոլանդիայում նա հայտնի էր «Նիդերլանդների տատիկ» և «Հայրենյաց մայր» պատվանուններով։


== Կենսագրություն ==
Ծնվել ու հասակ է առել բողոքական եկեղեցու պաստորի ընտանիքում, բայց կրոնամոլ չի դարձել, ընդհակառակը՝ դարձել է աթեիստ, թեև հակակրոնական ցցուն արարքներ էլ չի գործել (հայրը, որ լայն հայացքների տեր, գեղարվեստ սիրող անձնավորություն էր, թույլ է տվել, որ դուստրը ազատ մեծանա)։
Դպրոցն ավարտելուց հետո Աննին իրավունք է ուսումնասիրել, սակայն թողել է թերի, հաճախել է տնային տնտեսություն վարողների, ապա՝ գրադարանավարների դասընթացների, մի քանի տարի (մինչև 1932 թվականը) աշխատել որպես գրադարանավարուհի։
Գեղարվեստական գրականության բնագավառում առաջին փորձերը կատարել է որպես «մեծական» բանաստեղծությունների և կաբարեների համար երգերի տեքստերի հեղինակ։ Երկրորդ համաշխարհային պատերազմից հետո սկսել է գրքեր գրել երեխաների համար։ 1950 թվականին լույս է տեսել նրա բանաստեղծությունների առաջին ժողովածուն՝ «Սուլիչով թեյնիկը» խորագրով։ Ապա Աննին անցել է արձակի և մանուկների համար գրել է «Յիպն ու Յանիկեն» պատմվածաշարը (1953—1960), որն իր պատվավոր տեղն է գրավել նիդերլանդական մանկական գրականության ոսկե ֆոնդում։
Նրա գրվածքները իսկական հեղաշրջում են առաջացրել նիդերլանդական մանկական գրականության մեջ. Աննին այնքան շատ նորամուծություններ է կատարել գրվածքների թե՛ բովանդակության և թե՛ ձևի բնագավառում, որ նրա գրքերը համարում են ընդվզում արդեն հնացածի դեմ։ Իր ստեղծագործություններում նա խրախուսում է հարմարավետության, հարմարվողականության դեմ ըմբոստանալը՝ նոնկոմֆորմիզմը։


== Երկեր ==


== Թատերգություններ ==

Heerlijk duurt het langst (երաժշտական, 1965)
Met man en muis (երաժշտական, 1969)
En nu naar bed (երաժշտական, 1971)
Wat een planeet (երաժշտական, 1973)
Foxtrot (երաժշտական, 1977)
Er valt een traan op de tompoes (թատերախաղ, 1980)
Madam (երաժշտական, 1981)
De dader heeft het gedaan (երաժշտական, 1983)
Ping ping (երաժշտական, 1984)


== Մրցանակներ և պարգևներ ==
1957 – Het Beste Kinderboek մրցանակ՝ Wiplala-ի համար
1964 – Staatsprijs voor kinder- en jeugdliteratuur մրցանակ՝ ստեղծագործական ողջ գործունեության համար
1971 – Zilveren Griffel մրցանակ՝ Minoes-ի համար
1972 – Zilveren Griffel մրցանակ՝ Pluk van de Petteflet-ի համար
1974 – Edmond Hustinxprijs մրցանակ՝ թատրոնի համար գրած երկերի համար
1981 – Gouden Griffel մրցանակ՝ Otje-ի համար
1981 – Cestoda-prijs
1987 – Constantijn Huygensprijs մրցանակ՝  ստեղծագործական ողջ գործունեության համար
1988 – Hans Christian Andersen-Preis
1988 – Publieksprijs voor het Nederlandse Boek մրցանակ՝ ստեղծագործական ողջ գործունեության համար
1991 – Publieksprijs voor het Nederlandse Boek մրցանակ՝ մանուկների ու պատանիների համար գրած գրքերի համար
1996 – Venz-Kinderboekenprijs մրցանակ՝  Beestenboel-ի համար
2005 – Նիդերլանդների մանկական ժյուրիի (6-9 տարեկանների) մրցանակ՝ Pluk redt de dieren-ի համար
2008 – Ջոն Կրաայկամպի (John Kraaijkamp) անվան երաժշտական մրցանակ՝ մյուզիքլների և երգերի համարԻ պատիվ Աննի Շմիդտի՝ սահմանվել է նրա անունը կրող հատուկ մրցանակ, որը շնորհվում է կաբարեների համար գրված լավագույն երգի հեղինակներին։


== Ծանոթագրություններ ==


== Գրականություն ==
Dąbrówka  Andrzej, Andrzej Dąbrówka -  Słownik pisarzy niderlandzkiego obszaru kulturowego: flamandzkich i holenderskich, nowołacińskich, surinamskich, afrykanerskich i fryzyjskich, Wydawnictwo „Wiedza Powszechna”,  Warszawa, 1999, isbn = 8321411320
Glistrup  Eva - The Hans Christian Andersen Awards 1956-2002, International Board on Books for Young People, Basel, 2002,  http://www.literature.at/viewer.alo?objid=14769&page=73&viewmode=overview | oclc = 51010136
Gelder Henk van -  ‘I Like Being Naughty!’ The Work of Annie M.G. Schmidt,   The Low Countries, Stichting ons erfdeel, wolumin  2, issn = 9789070831622, 1994,  https://www.dbnl.org/tekst/_low001199401_01/_low001199401_01_0002.php | doi = 496194954


== Արտաքին հղումներ ==
Պաշտոնական կայքէջը
Bibliografia Annie Schmidt w Digitale Bibliotheek voor de Nederlandse Letteren